**Saku Petteri Mäenalanen** (s. 29. toukokuuta 1994 Tornio) on suomalainen jääkiekkoilija, olympiavoittaja ja maailmanmestari. Mäenalanen on pelipaikaltaan vasen laitahyökkääjä, mutta hän osaa pelata myös keskellä. Hän edustaa NLA-seura SCL Tigersia.

Ura
---

### Seuraura

#### Juniorivuodet

Mäenalanen aloitti jääkiekkoilun nelivuotiaana Kempeleen Kiekko-Ketuissa. Hän siirtyi sittemmin Oulun Kärppiin, mutta Mäenalanen pelasi välissä myös Laser HT:n B-nuorissa kaudella 2010–2011, jolloin hän voitti joukkueen sisäisen piste- (Samuli Heikosen kanssa) ja syöttöpörssin tehoilla 13+26=39. Mäenalanen voitti kauden päätteeksi B-nuorten II-divisioonan mestaruuden.

Mäenalanen palasi Kärppiin kaudeksi 2011–2012. Hän oli tehoilla 13+29=42 joukkueen B-nuorten paras pistemies ja syöttäjä sekä Kärppien paras maalintekijä kevään 2012 pudotuspeleissä seitsemällä osumallaan. Mäenalanen palkittiin Oulun Kärpät 46 ry:n syyskuun 2011 kuukauden juniorina. Kaudella 2012–2013 hän muodosti Kärppien A-nuorissa Ville Leskisen ja Balázs Sebőkin kanssa tehokkaan ykkösketjun. Leskinen ja Mäenalanen olivat A-nuorten SM-liigan pistepörssissä kärkikaksikossa. Mäenalanen oli tehoilla 23+35=58 toisena ja voitti syöttöpörssin. Kevään 2013 pudotuspeleissä hän jakoi tehoilla 5+2=7 Kärppien sisäisen pistepörssin voiton Arttu Heikkisen ja Joona Vareksen sekä maalipörssin voiton Sami Anttilan kanssa. Mäenalanen valittiin kauden päätteeksi A-nuorten SM-liigan tähdistökentälliseen.

#### NHL-varaus ja nousu Kärppien SM-liigajoukkueeseen

Nashville Predators varasi Mäenalasen viidennellä kierroksella 125. pelaajana NHL:n varaustilaisuudessa 2013. Kaudeksi 2013–2014 hän teki Ville Leskisen ja Balázs Sebőkin kanssa 2+1-vuotiset SM-liigasopimukset Kärppien kanssa. Hän pelasi syksyllä 2013 joukkueessa kolme European Trophy -ottelua, mutta kauden kynnyksellä Kärpät lainasi hänet Mestis-joukkue Jokipoikiin. Mäenalanen pelasi ensimmäisen SM-liigaottelunsa Kärpissä 28. syyskuuta 2013 vieraissa Tampereen Ilvestä vastaan. Liigauransa avausmaalin hän teki kolmannessa SM-liigaottelussaan 3. lokakuuta 2013 Tapparaa vastaan, jolloin Mäenalanen myös syötti Kärppien 4–1-voittoon päättyneen ratkaisumaalin. Hän pelasi kauden aikana kaikkiaan SM-liigassa 25 runkosarjaottelua tehopistein 4+3=7. Mäenalanen ei mahtunut kertaakaan Kärppien kokoonpanoon kevään 2014 pudotuspeleissä, mutta hänen runkosarjaottelumääränsä riitti kuitenkin Suomenmestaruuteen. Mäenalanen vietti kevätkautensa Kärppien A-nuorissa, joissa hän voitti SM-hopeaa. Jokipojissa Mäenalanen pelasi 15 runkosarjaottelua piste per peli -tahdilla.

Kauden 2014–2015 alussa Kärpät lainasi Mäenalasen marraskuun maaottelutaukoon asti ulottuvalla sopimuksella Pelicansiin saamaan peliaikaa. Hän oli pelannut Kärpissä yhden ottelun. Mäenalanen palasi sieltä kuitenkin jo kahdeksan ottelun jälkeen Kärppiin, kun hänen otteensa eivät vastanneet Pelicansin seurajohdon odotuksia. Mäenalanen sai siellä tilastoihinsa yhden syöttöpisteen. Marraskuussa hänet lainattiin Mestikseen Kajaanin Hokkiin, johon Mäenalasen kanssa lainalle siirtyivät myös Antti Kalapudas ja Jesse Puljujärvi. He pelasivat siellä kauden loppuun ja voittivat Mestis-pronssia. Mestis-kauden jälkeen Mäenalanen palasi Kärppien vahvuuteen ja hän voitti kauden päätteeksi Suomenmestaruuden. Helmikuussa 2015 Kärpät käytti Mäenalasen sopimuksessa olleen option ja teki vuoden mittaisen jatkosopimuksen hänen kanssaan. Saman vuoden joulukuussa sitä jatkettiin taas vuodella kevääseen 2017 saakka.

Kaudella 2015–2016 Mäenalanen vakiinnutti paikkansa Kärppien SM-liigakokoonpanossa ja hän teki 46 runkosarjaottelussa tehot 6+10=16 ja kymmenessä playoff-ottelussa tehot 3+1=4. Tammikuun 2016 lopulla Mäenalanen joutui yli kuukaudeksi sivuun aivotärähdyksen vuoksi. Hän voitti kauden päätteeksi SM-pronssia. Mäenalanen voitti kauden aikana myös Mestarien liigan hopeaa.

Kaudella 2016–2017 Mäenalanen onnistui tekemään runkosarjassa tehot 11+10=21, vaikka hän pelasikin loukkaantumisten vuoksi vain 34 ottelua. Mäenalanen loukkasi ensin jalkansa runkosarjan avausottelussa Turun Palloseuraa vastaan ja oli lähes kaksi kuukautta sivussa. Helmikuussa 2017 hän joutui päävamman vuoksi uudelleen sivuun noin kuukaudeksi, kun Ässien Jyri Marttisen olkapää osui Mäenalasta kovalla voimalla päähän. Marttinen sai teostaan ottelurangaistuksen ja kolmen ottelun pelikiellon. Helmikuun 2017 lopulla Mäenalanen teki Kärppien kanssa vuoden mittaisen jatkosopimuksen.

#### Läpimurto SM-liigan huipulle

Mäenalanen teki kaudella 2017–2018 SM-liigan yhden kauden piste-ennätyksensä tehoilla 17+29=46, joilla hän oli Kärppien neljänneksi paras pistemies. Pudotuspeleissä Mäenalanen teki 18 ottelussa tehot 5+5=10. 6. tammikuuta 2018 ottelussa Turun Palloseuraa vastaan hän teki liigauransa ensimmäisen kypärätempun. Mäenalasen ensimmäinen maalin syntyi ylivoimalla, toinen maali jäi Kärppien voittomaaliksi ja kolmas maali syntyi siirretyn rangaistuksen aikana tyhjään maaliin viimeistellen Kärpille 5–3-voiton. Hän keräsi ottelussa myös syöttöpisteen oltuaan kakkossyöttäjänä Lasse Kukkosen tekemään maaliin. Jarmo Tauriainen valitsi Mäenalasen ottelun Alumnien tähtien ykköstähdeksi.

Mäenalanen pelasi kauden 2017–2018 pääosin Kärppien kakkosketjun vasemmassa laidassa Nicklas Lasun ja Ville Leskisen vierellä. Kesken puolivälieräsarjan hänet nostettiin kuitenkin ensin ykkösketjuun tehottomasti maaliskuun aiemmat ottelut pelanneen Julius Junttilan tilalle. Mäenalanen otti pelipaikastaan huolimatta aloituksia jo runkosarjassa, mutta pudotuspelien edetessä hänet istutettiin kuitenkin keskushyökkääjän rooliin ja Mäenalanen johti pääasiassa Kärppien kakkosketjua laidoillaan Julius Junttila ja Ville Leskinen. Kauden viimeiseen otteluun, kuudenteen finaaliotteluun Tapparaa vastaan Leskisen ketjussa korvasi Sami Anttila. Mäenalanen voitti kauden päätteeksi Suomenmestaruuden.

#### NHL-sopimus Carolina Hurricanesiin

Toukokuussa 2018 Mäenalanen teki vuoden mittaisen, kaksisuuntaisen ja 832 000 dollarin arvoisen NHL-sopimuksen Carolina Hurricanesin kanssa. Hänen paikkansa farmin puolella on 70 000 dollaria. Mäenalasen sopimukseen sisältyy myös 92 500 dollarin allekirjoitusbonus. Hänet lähetettiin syksyn harjoitusleirin päätteeksi AHL-joukkue Charlotte Checkersin vahvuuteen. Mäenalanen kutsuttiin Jordan Staalin aivotärähdyksen myötä Hurricanesin NHL-kokoonpanoon joulukuussa 2018. Hän teki NHL-debyyttinsä 7. joulukuuta 2018 vieraissa Anaheim Ducksia vastaan. Mäenalanen sai ottelussa jääaikaa 6.49 minuuttia. Hänet lähetettiin debyyttinsä jälkeen kuitenkin takaisin Checkersin vahvuuteen. Tammikuussa 2019 Mäenalanen nostettiin uudelleen Hurricanesiin. Hän teki NHL-uransa avausmaalin viidennessä ottelussaan 8. tammikuuta 2019 vieraissa New York Islandersia vastaan. Mäenalanen pelasi NHL:ssä kauden 2018–2019 aikana 31 runkosarjaottelua tehopistein 4+4=8 ja yhdeksän playoff-ottelua tehden yhden syöttöpisteen. AHL:ssä hän pelasi 31 runkosarjaottelua tehopistein 7+7=14.

#### KHL-pelaajakauppa ja siirtyminen Jokereihin

Marraskuussa 2018 Sibir Novosibirsk kauppasi Mäenalasen KHL-oikeudet Jokereihin vaihdossa ruotsalaishyökkääjä Jens Lööken pelaajaoikeuksiin. Hän odotti kauden 2018–2019 jälkeen yhden suunnan sopimusta NHL:stä, mutta syyskuussa Mäenalanen päätti kuitenkin palata Suomeen ja hän siirtyi 1+1-vuotisella sopimuksella Jokereihin. Mäenalanen aloitti joukkueessa laitahyökkääjänä, mutta kauden edetessä hänet siirrettiin kuitenkin keskushyökkääjän pelipaikalle. Marraskuussa Mäenalanen joutui noin kahdeksi kuukaudeksi sivuun aivotärähdyksen vuoksi ja hän palasi kaukaloihin tammikuussa 2020, jonka vuoksi Mäenalasen runkosarja jäi vain 26 ottelun mittaiseksi. Huhtikuussa 2020 Jokerit käytti hänen sopimukssaan olleen option ja teki vuoden mittaisen jatkosopimuksen Mäenalasen kanssa.

#### Paluu Kärppiin 2021–2022

Kaudeksi 2021–2022 Mäenalanen palasi kolmivuotisella sopimuksella Kärppiin. Hänen sopimuksensa sisältää option ulkomaille siirtymisestä ensimmäisen sopimuskauden jälkeen. Mäenalanen nimettiin joukkueen varakapteeniksi. Hän oli Kärppien paras pistemies ja syöttäjä tehoilla 13+28=41. Mäenalanen voitti myös joukkueen sisäisen tehotilaston lukemalla +14.

#### Ulkomaanoption käyttäminen ja uusi NHL-sopimus Winnipeg Jetsiin

Toukokuussa 2022 Mäenalanen kertoi sanomalehti *Kalevalle* käyttäneensä Kärppien kanssa tekemässään sopimuksessaan olleen option ulkomaille siirtymisestä. Hän kertoi neuvotelleensa sekä ruotsalaisen että sveitsiläisten seurojen kanssa. Jo aiemmin huhtikuussa ruotsalaislehti *Expressen* uutisoi SHL-seura Brynäs IF:n käyneen tiiviitä neuvotteluita Mäenalasen ja hänen ketjukaverinaan Suomen A-maajoukkueessa pelanneen Hannes Björnisen kanssa. Joukkuetta valmensi Mäenalaselle Kärpistä ja A-maajoukkueesta tuttu Mikko Manner. Brynäs tiedotti sittemmin Björnisen sopimuksesta.

Mäenalanen ei lopulta siirtynyt Ruotsiin, vaan hän teki heinäkuussa 2022 Mäenalanen vuoden mittaisen ja kaksisuuntaisen NHL-sopimuksen Winnipeg Jetsin kanssa. Hänen kausipalkkansa NHL:n puolella on 750 000 dollaria ja farmissa 225 000 dollaria.

Syyskuussa 2023 Mäenalanen siirtyi tryout-sopimuksella Colorado Avalancheen. 20. syyskuuta Avalanche tiedotti, että Mäenalanen ei suorittanut joukkueen kuntotestiä, joten hänen tryout-sopimus purettiin.

### Maajoukkueura

Mäenalanen edusti Suomea Pekingin olympiakisoissa 2022, jolloin hän voitti kultaa. Mäenalanen pelasi myös MM-kilpailuissa vuosina 2018, 2021 ja 2022, joista vuoden 2022 turnaus päättyi maailmanmestaruuteen ja vuoden 2021 turnaus hopeaan. Hänen valintaansa vuoden 2018 turnaukseen pidettiin yleisesti myös hieman yllättävänä, sillä Mäenalanen ei ollut ennen tätä pelannut otteluakaan A-maajoukkueessa. Hän teki näin ollen A-maajoukkuedebyyttinsä turnauksen avausottelussa 5. toukokuuta 2018 Tanskan Herningissä Etelä-Koreaa vastaan. Mäenalanen merkittiin Suomen nelosketjun vasempaan laitaan Janne Pesosen ja Marko Anttilan viereen. Hän teki ottelussa myös ensimmäisen A-maajoukkuemaalinsa ja sai syöttöpisteen Pesosen tekemään maaliin. Yhteensä Mäenalanen on pelannut 43 A-maaottelua tehopistein 5+5=10.

Mäenalanen pelasi myös alle 20-vuotiaiden MM-kilpailuissa vuonna 2014, jolloin hän voitti maailmanmestaruuden. Mäenalanen voitti koko turnauksen maalipörssin ja oli Suomen toiseksi paras pistemies tutkaparinsa Teuvo Teräväisen jälkeen tehoilla 7+4=11. Hänet valittiin Norjaa vastaan pelatun avausottelun päätteeksi joukkueensa ottelun parhaaksi pelaajaksi.

Muuta
-----

Mäenalasen isoveli Samuli on pelannut jääkiekkoa hyökkääjänä alemmissa sarjoissa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2012–2013 | Kärpät | A-SM | 45 | 23 | 35 | 58 | 43 | 5 | 5 | 2 | 7 | 18 | Ykköstähdistö |
| 2013–2014 | Kärpät | A-SM | 5 | 3 | 3 | 6 | 2 | 12 | 4 | 4 | 8 | 10 |  |  |  |  |  |  | JMM | 7 | 7 | 4 | 11 | 0 |
|  | Kärpät | SM-liiga | 25 | 4 | 3 | 7 | 0 | – | – | – | – | – | Kanada-malja |
|  | Jokipojat | Mestis | 15 | 9 | 6 | 15 | 4 | – | – | – | – | – |
| 2014–2015 | Kärpät | A-SM | 6 | 2 | 6 | 8 | 2 | – | – | – | – | – |
|  | Kärpät | SM-liiga | 20 | 4 | 1 | 5 | 2 | 7 | 0 | 1 | 1 | 0 | Kanada-malja |
|  | Pelicans | SM-liiga | 8 | 1 | 0 | 1 | 0 | – | – | – | – | – |
|  | Hokki | Mestis | 17 | 5 | 8 | 13 | 6 | 10 | 2 | 4 | 6 | 22 |
| 2015–2016 | Kärpät | SM-liiga | 46 | 6 | 10 | 16 | 14 | 13 | 3 | 1 | 4 | 6 |
| 2016–2017 | Kärpät | SM-liiga | 34 | 11 | 10 | 21 | 6 | 2 | 0 | 0 | 0 | 0 |
| 2017–2018 | Kärpät | SM-liiga | 59 | 17 | 29 | 46 | 26 | 18 | 5 | 5 | 10 | 16 | Kanada-malja |  |  |  |  |  | MM | 8 | 2 | 1 | 3 | 8 |
| 2018–2019 | Carolina Hurricanes | NHL | 34 | 4 | 4 | 8 | 20 | 9 | 0 | 1 | 1 | 6 |
|  | Charlotte Checkers | AHL | 31 | 7 | 7 | 14 | 8 | – | – | – | – | – |
| 2019–2020 | Jokerit | KHL | 26 | 5 | 4 | 9 | 8 | 6 | 2 | 3 | 5 | 6 |
| 2020–2021 | Jokerit | KHL | 38 | 4 | 8 | 12 | 48 | 4 | 0 | 0 | 0 | 0 |  |  |  |  |  |  | MM | 10 | 1 | 3 | 4 | 0 |
| 2021–2022 | Kärpät | SM-liiga | 47 | 13 | 28 | 41 | 67 | 7 | 1 | 0 | 1 | 4 |  |  |  |  |  |  | OK | 6 | 0 | 1 | 1 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 9 | 2 | 0 | 2 | 29 |
| 2022–2023 | Winnipeg Jets | NHL | 64 | 4 | 6 | 10 | 16 | 5 | 0 | 1 | 1 | 12 |
| 6 kautta | yhteensä | SM-liiga | 239 | 56 | 81 | 137 | 115 | 47 | 9 | 7 | 16 | 26 |
| 2 kautta | yhteensä | NHL | 98 | 8 | 10 | 18 | 36 | 14 | 0 | 2 | 2 | 18 |

Lähteet
-------

* Saku Mäenalanen The Internet Hockey Databasessa (englanniksi)
* Saku Mäenalanen Eurohockey-sivustolla (englanniksi)
* Saku Mäenalanen *Elite Prospects*. Everysport Media Group AB.  (englanniksi)

### Viitteet

1. ↑  Oulun Kärpät *facebook.com*.  6.2.2014. Oulun Kärpät Oy. Viitattu 25.5.2020.
2. ↑  Turunen, Martti: Vemmelsääri maalinvartijana.  *Forum24 Oy*, 28.9.2017, 2017. vsk. OULU:
3. ↑  Urheilukoulun varusmiesvalinnat on tehty *puolustusvoimat.fi*.  30.4.2014. Puolustusvoimat.  Arkistoitu 21.11.2015. Viitattu 21.11.2015.
4. 1 2 3 4 5 6 7 8 9 10 11  Saku Mäenalanen *Elite Prospects*. Everysport Media Group AB.  (englanniksi)
5. ↑  Saku Mäenalanen The Internet Hockey Databasessa (englanniksi)
6. 1 2  Lahtinen, Matias; Oksanen, Nico: Jokerien pelaaja-arviot 2019–2020: Euroopan paras puolustaja, huippuyllättäjä Tšekistä ja 2. kerroksen joukkue *Jatkoaika.com*.  14.4.2020. Jatkoaika r.y. Viitattu 25.5.2020.
7. ↑  Saku Mäenalanen at eliteprospects.com *www.eliteprospects.com*. Viitattu 21.9.2023. (englanniksi)
8. ↑  Mäenalanen Saku, 8 | Oulun Kärpät A-nuoret[vanhentunut linkki]
9. ↑  Elite Prospects - Laser HT U18 *eliteprospects.com*. Everysport Media Group AB. Viitattu 25.9.2019. (englanniksi)
10. ↑  Elite Prospects - Kärpät U18 *eliteprospects.com*. Everysport Media Group AB. Viitattu 25.9.2019. (englanniksi)
11. ↑  Anttila, Sampo: Saku Mäenalanen, Syyskuun kuukauden juniori 2011  28.9.2011. Junnut.com.  Arkistoitu 30.10.2020. Viitattu 1.7.2013.
12. ↑  Wilenius, Teemu: Tulevaisuuden tukijalka *kaleva.fi*.  1.2.2013. Kaleva365 Oy. Viitattu 1.7.2013.
13. ↑  Elite Prospects - U20 SM-liiga Stats 2012-2013 *eliteprospects.com*. Everysport Media Group AB. Viitattu 25.9.2019. (englanniksi)
14. ↑  Elite Prospects - Kärpät U20 *eliteprospects.com*. Everysport Media Group AB. Viitattu 25.9.2019. (englanniksi)
15. ↑  Mennander, Pasi: Nuorten SM-liigan palkitut kaudella 2012–13 *Leijonat.fi*.  26.3.2013. Suomen Jääkiekkoliitto – Finlands Ishockeyförbund ry. Viitattu 1.7.2013.
16. ↑  Kärpät jatkosopimukseen sentterinsä kanssa *liiga.fi*.  4.2.2013. Jääkiekon SM-liiga Oy. Viitattu 1.7.2013.
17. ↑  Kärpät lähetti nipun pelaajia Mestikseen *Jatkoaika.com*.  4.9.2013. Jatkoaika r.y. Viitattu 13.9.2013.
18. ↑  Savonen, Ilari: Kärpät pistänyt rivejään uusiksi – lupaava hyökkääjä tekee liigadebyyttinsä *suomikiekko.com*.  28.9.2013. Nordic Sport Media. Viitattu 28.9.2013.
19. ↑  Onnela, Janne: Mäenalanen masensi Tapparan *Jatkoaika.com*.  3.10.2013. Jatkoaika r.y. Viitattu 25.5.2020.
20. ↑  Kärppien Mäenalanen lainalle Lahteen *Jatkoaika.com*.  24.9.2014. Jatkoaika r.y. Viitattu 4.2.2015.
21. ↑  Pelicans passitti Mäenalasen takaisin Ouluun *Jatkoaika.com*.  16.10.2014. Jatkoaika r.y. Viitattu 4.2.2015.
22. ↑  Hokki vahvistuu kärppäkolmikolla *Jatkoaika.com*.  11.11.2014. Jatkoaika r.y. Viitattu 4.2.2015.
23. ↑  Kärpät kiinnitti nuorta voimaa tuleviksi kausiksi *Jatkoaika.com*.  4.2.2015. Jatkoaika r.y. Viitattu 26.4.2015.
24. ↑  Mäenalaselle jatkosopimus *Jatkoaika.com*.  17.12.2015. Jatkoaika r.y. Viitattu 20.12.2015.
25. ↑  Meskus, Cia: Kärpät tyynnytti hurrikaanin *Jatkoaika.com*.  26.1.2016. Jatkoaika r.y. Viitattu 16.4.2016.
26. ↑  Vuorjoki, Jouko: Saku Mäenalanen mahdollisesti viikkoja sivussa *ls24.fi*.  1.3.2017. Marva Media Oy. Viitattu 20.3.2017.
27. ↑  Uusitalo, Heikki: Kovan tällin päähänsä saanut Kärppien Mäenalanen sivussa ainakin tämän viikon *kaleva.fi*.  7.2.2017. Kaleva365 Oy. Viitattu 20.3.2017.
28. ↑  Ässien Marttiselle kolmen ottelun pelikielto *ls24.fi*.  9.2.2017. Marva Media Oy. Viitattu 20.3.2017.
29. ↑  Mäenalaselle jatkoa Kärppiin *Jatkoaika.com*.  1.3.2017. Jatkoaika r.y. Viitattu 1.3.2017.
30. ↑  Elite Prospects - Kärpät *eliteprospects.com*. Everysport Media Group AB. Viitattu 25.9.2019. (englanniksi)
31. ↑  Otteluseuranta *liiga.fi*.  6.1.2018. Jääkiekon SM-liiga Oy. Viitattu 7.1.2018.
32. ↑  Vuorjoki, Jouko: Kiveen hakattu Kärppien ykkösketju on nyt hajotettu *ls24.fi*.  24.3.2018. Marva Media Oy. Viitattu 30.4.2018.
33. ↑  Edessä kuudes finaali – "Me ollaan tänään se joukkue" *oulunkarpat.fi*.  26.4.2018. Oulun Kärpät Oy. Viitattu 29.4.2018.
34. ↑  Williams, Terrell: Canes Sign Maenalanen to One-Year Contract *nhl.com/hurricanes*.  18.5.2018. RALEIGH, NC:  Carolina Hurricanes. Viitattu 19.5.2018. (englanniksi)
35. ↑  Suhonen, Markus: Mäenalanen NHL-sopimukseen Hurricanesin kanssa − "Pelaajatarkkailuosastomme on seurannut häntä jo pitkään" *Jatkoaika.com*.  18.5.2018. Jatkoaika r.y. Viitattu 19.5.2018.
36. ↑  Brown, Michael: Canes to Assign Eight Players to Charlotte *nhl.com/hurricanes*.  29.9.2018. RALEIGH, NC:  Carolina Hurricanes. Viitattu 1.10.2018. (englanniksi)
37. ↑  Pönniö, Toni: NHL-seura pienensi harjoitusryhmäänsä – viime keväältä Leijonista tuttu hyökkääjä sai käskyn farmiin *suomikiekko.com*.  29.9.2018. Nordic Sport Media. Viitattu 1.10.2018.
38. ↑  Canes Recall Maenalanen from Charlotte *nhl.com/hurricanes*.  7.12.2018. RALEIGH, NC:  Carolina Hurricanes. Viitattu 9.12.2018. (englanniksi)
39. ↑  Miettinen, Miska: Loistavaa! NHL-joukkue kutsui debyyttiä hamuavan suomalaisen ylös – meneekö uhkaava putki samalla poikki? *suomikiekko.com*.  7.12.2018. Nordic Sport Media. Viitattu 9.12.2018.
40. ↑  Carolina Hurricanes - Anaheim Ducks - December 7th, 2018 *NHL.com*.  7.12.2018. National Hockey League. Viitattu 9.12.2018. (englanniksi)
41. ↑  Canes Reassign Maenalanen and Nedeljkovic to Charlotte *nhl.com/hurricanes*.  8.12.2018. RALEIGH, NC:  Carolina Hurricanes. Viitattu 9.12.2018. (englanniksi)
42. ↑  Lahtinen, Miikka: Huima näytönpaikka! Leijonat-hyökkääjä nostettiin farmista – pelannut urallaan yhden NHL-ottelun *suomikiekko.com*.  2.1.2019. Nordic Sport Media. Viitattu 9.1.2019.
43. ↑  Carolina Hurricanes - New York Islanders - January 8th, 2019 *NHL.com*.  8.1.2019. National Hockey League. Viitattu 9.1.2019. (englanniksi)
44. ↑  Lahtinen, Miikka: Huippukaappaus viritteillä? Jokerit hankki Leijonat-hyökkääjän KHL-pelaajaoikeudet *suomikiekko.com*.  30.11.2018. Nordic Sport Media. Viitattu 9.12.2018.
45. ↑  Jalonen, Pekka: Jokerien vuoden odotus palkittiin – nyt maailmanmestari Mäenalanen ei karkaa NHL:ään *iltalehti.fi*.  25.9.2019. Alma Media Suomi Oy. Viitattu 25.9.2019.
46. ↑  Saastamoinen, Lauri: Jymypommi! Carolina Hurricanesin suomalainen NHL-hyökkääjä siirtyy Jokereihin *suomikiekko.com*.  25.9.2019. Nordic Sport Media. Viitattu 25.9.2019.
47. ↑  Tuomala, Toni: Jokerit jakoi erinomaisia uutisia: NHL-vahvistus palaa kokoonpanoon pitkän tauon jälkeen! *suomikiekko.com*.  25.1.2020. Nordic Sport Media. Viitattu 25.5.2020.
48. ↑  Kivistö, Sklenicka, Joensuu, Norman ja Halme jatkavat Jokereissa *Jokerit.com*.  21.4.2020. Jokerit Hockey Club Oy.  Arkistoitu 14.5.2020. Viitattu 25.5.2020.
49. ↑  Lahtinen, Matias: Saku Mäenalanen siirtyy Helsingin Jokereista Oulun Kärppiin kolmivuotisella sopimuksella *Jatkoaika.com*.  11.6.2021. Jatkoaika r.y. Viitattu 13.6.2021.
50. ↑  Kauden 2021-2022 kapteenisto koostuu omista kasvateista *karpat.fi*.  6.8.2021. Oulun Kärpät Oy. Viitattu 8.8.2021.
51. ↑  Elite Prospects - Kärpät *eliteprospects.com*. Everysport Media Group AB. Viitattu 6.5.2022. (englanniksi)
52. ↑  Hentilä, Joonas: Kärp­pien maa­jouk­kue­hyök­kää­jä Saku Mäe­na­la­nen käyttää so­pi­muk­ses­saan olevan ul­ko­maan­op­tion – "Tein pää­tök­sen jo ai­kai­ses­sa vai­hees­sa" *kaleva.fi*.  15.5.2022. Kaleva365 Oy. Viitattu 20.7.2022.
53. ↑  Saarela, Mikko: Expressen: Mikko Manner saamassa kaksi Leijonien olympiasankaria SHL:ään *suomikiekko.com*.  25.4.2022. Nordic Sport Media. Viitattu 20.7.2022.
54. ↑  Hallikainen, Topi: Osoite vaihtui yllättäen Ruotsista Kanadaan: Saku Mäenalanen suuntaa NHL:ään *Jatkoaika.com*.  20.7.2022. Jatkoaika r.y. Viitattu 20.7.2022.
55. ↑  Lund, Sakari: Leijonat valmiina – näillä kentällisillä Etelä-Korean kaatoon *yle.fi*.  5.5.2018. Yleisradio Oy. Viitattu 16.11.2021.
56. ↑  GAME SUMMARY (pdf) *stats.iihf.com*.  5.5.2018. IIHF. Viitattu 19.5.2018. (englanniksi)
57. ↑  Tilanne 20.2.2022
58. ↑  Elite Prospects - Finland U20 *eliteprospects.com*. Everysport Media Group AB. Viitattu 25.9.2019. (englanniksi)
59. ↑  BEST PLAYER OF THE GAME SELECTED BY THE TEAM (pdf) *hydra.iihf.com*.  5.1.2014. IIHF.  Arkistoitu 8.12.2015. Viitattu 1.8.2017. (englanniksi)
60. ↑  Samuli Mäenalanen *Elite Prospects*. Everysport Media Group AB.  (englanniksi)
61. ↑  Uleåborg A.I.K Hockey *facebook.com*.  30.11.2018. Uleåborg A.I.K Hockey. Viitattu 9.12.2018.

Suomen joukkue – Jääkiekon MM-kilpailut 2018
2 Pokka |
4 Kivistö |
6 Honka |
7 Mikkola |
12 Anttila |
18 Mäenalanen |
19 Savinainen |
20 Aho (**A**) |
22 Pesonen |
24 Kapanen |
25 Jormakka |
29 Säteri |
34 Palola |
35 Husso |
37 Kilpeläinen |
41 Heiskanen |
50 Riikola |
55 Koivisto |
64 Granlund (**C**) |
65 Manninen |
74 Suomela |
77 Nutivaara |
81 Tolvanen |
86 Teräväinen |
96 Rantanen (**A**) |
Valmentaja Lauri Marjamäki

Suomen joukkue – Jääkiekon MM-kilpailut 2021
2 Pokka |
3 Määttä |
6 Sund |
7 Kaski |
12 Anttila (**C**) |
13 Ruohomaa |
15 Lundell |
20 Ojamäki |
21 Innala |
22 Ruotsalainen |
24 Björninen |
25 Karjalainen |
27 Kontiola (**A**) |
29 Säteri |
31 Juvonen |
38 Turunen |
39 Nousiainen |
40 Lindbohm |
45 Olkinuora |
47 Tiivola |
48 Puustinen |
50 Koivisto |
52 Seppälä |
55 Ohtamaa (**A**) |
61 Rindell |
76 Sallinen |
80 Mäenalanen |
81 Pakarinen |
Valmentaja Jukka Jalonen

Suomen joukkue – Jääkiekon MM-kilpailut 2022
2 Pokka |
3 Friman |
4 Lehtonen |
10 Armia |
12 Anttila (**A**) |
21 Innala |
23 Lindell |
24 Björninen |
25 Rajala |
29 Säteri |
35 Tuohimaa |
38 Hietanen |
41 Heiskanen |
42 Vatanen (**A**) |
45 Olkinuora |
50 Seppälä |
51 Filppula (**C**) |
55 Ohtamaa |
64 Granlund (**A**) |
65 Manninen |
70 Hartikainen |
76 Sallinen |
80 Mäenalanen |
82 Pesonen |
91 Lammikko |
Valmentaja Jukka Jalonen

Suomen joukkue – Talviolympialaiset 2022
2 Pokka |
3 Friman |
4 Lehtonen |
12 Anttila (**A**) |
13 Kemiläinen |
15 Aaltonen |
20 Ojamäki |
24 Björninen |
25 Rajala |
28 Nättinen |
29 Säteri |
35 Tuohimaa |
38 Hietanen |
40 Lindbohm |
42 Vatanen |
45 Olkinuora |
51 Filppula (**C**) |
55 Ohtamaa (**A**) |
60 Granlund |
65 Manninen |
70 Hartikainen |
71 Komarov (**A**) |
80 Mäenalanen |
81 Pakarinen |
82 Pesonen |
Valmentaja Jukka Jalonen